**NOTĂ DE FUNDAMENTARE**

**HOTĂRÂRE DE GUVERN**

**privind actualizarea valorii de inventar a unui imobil aflat în domeniul public al statului și administrarea Institutului Național de Transfuzie Sanguină ”Prof. Dr. C.T. Nicolau” prin Centrul de Transfuzie Sanguină Brăila, instituții subordonate Ministerului Sănătății, înscrierea unui imobil în inventarul centralizat al bunurilor din domeniul public al statului și darea acestuia în administrarea Institutului Național de Transfuzie Sanguină ”Prof. Dr. C.T. Nicolau” prin Centrul de Transfuzie Sanguină Brăila şi comasarea la numărul MF 39198 a numărului MF atribuit imobilului care se înscrie în inventarul centralizat al bunurilor din domeniul public al statului**

Proiectul propus spre aprobare nu prezintă impact asupra domeniilor social, economic și de mediu, asupra bugetului general consolidat sau asupra legislației în vigoare și intră sub incidența dispozițiilor art. 1 alin. (3) lit. a) din H.G. nr. 443/2022 pentru aprobarea instrumentului de prezentare și motivare, a structurii raportului privind implementarea actelor normative, a instrucţiunilor metodologice pentru realizarea evaluării impactului, precum şi pentru înfiinţarea Consiliului consultativ pentru evaluarea impactului actelor normative, nefiind necesară respectarea structurii prevăzute în anexa nr. 1 la această hotărâre.

|  |
| --- |
|   **Motivele emiterii actului normativ**Prin prezentul proiect de act normativ se are în vedere crearea cadrului legal pentru actualizarea valorii de inventar a unui bun imobil aflat în inventarul centralizat al bunurilor din domeniul public al statului, aprobat prin HG nr. 1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare și administrarea Institutului Național de Transfuzie Sanguină ”Prof. Dr. C.T. Nicolau” prin Centrul de transfuzie sanguină Brăila, instituții subordonate Ministerului Sănătății, precum și înscriera unui bun imobil în inventarul centralizat al bunurilor din domeniul public al statului și darea acestuia în administrarea Institutului Național de Transfuzie Sanguină ”Prof. Dr. C.T. Nicolau” prin Centrul de transfuzie sanguină Brăila, instituții subordonate Ministerului Sănătății.Instituţiile publice aflate în subordinea Ministerului Sănătății deţin în administrare bunuri din domeniul public al statului, înregistrate în anexa nr.15 din Hotărârea Guvernului nr. 1705/2006 *pentru aprobarea inventarului centralizat al bunurilor din domeniul public al statului*, cu modificările și completările ulterioare. Potrivit OMS nr. 7/10.01.1992 ”Centrele de Transfuzie Sanguină (foste Centre de Recoltare și Conservare a Sângelui) se desprind din structura spitalelor județene și se reorganizează ca unități sanitare publice cu personalitate juridică în subordinea Ministerului Sănătății”. Act normativ în vigoare la acea dată. Patrimoniul astfel desprins fiind preluat pe bază de protocol. Institutul Național de Transfuzie Sanguină ”Prof. Dr. C.T. Nicolau” este cuprins în Lista unităţilor cu personalitate juridică aflate în subordinea Ministerului Sănătății din Anexa II la Hotărârea Guvernului nr.144/2010 *privind organizarea şi funcţionarea Ministerului Sănătăţii*, cu modificările și completările ulterioare.Institutul Național de Transfuzie Sanguină ”Prof. Dr. C.T. Nicolau” deține în subordine Centrele de transfuzie sanguină județene potrivit Legii nr. 282/2005 *privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice* și OMS nr. 1250/2022 *pentru reorganizarea Institutului Naţional de Hematologie Transfuzională "Prof. Dr. C.T. Nicolau" Bucureşti*. |
| Potrivit dispoziţiilor art. 288 alin. (1) din Ordonanța de urgență a Guvernului nr. 57/2019 *privind Codul administrativ*, cu completările ulterioare: „Inventarul bunurilor din domeniul public al statului se întocmeşte şi se modifică, după caz, potrivit prevederilor în vigoare, de ministere sau de celelalte organe de specialitate ale administraţiei publice centrale, atât pentru bunurile aflate în administrarea acestora, cât şi pentru bunurile aflate în administrarea unităţilor din subordinea, coordonarea sau sub autoritatea acestora, precum şi de autorităţile publice autonome, şi se aprobă prin hotărâre a Guvernului.”Urmare reevaluării activelor şi a verificării conformităţii datelor înscrise în anexa nr. 15 la HG nr. 1705/2006, cu modificările și completările ulterioare, cu situaţia reală, în vederea realizării concordanţei acestora şi aplicarea corespunzătoare a prevederilor HG nr. 1176/2024 privind aprobarea Normelor tehnice pentru întocmirea şi actualizarea inventarului bunurilor din domeniul public al statului şi ale inventarului bunurilor imobile din domeniul privat al statului, a rezultat necesitatea actualizării anexei nr. 15 la HG nr. 1705/2006, cu modificările şi completările ulterioare, în conformitate cu documentele emise.Imobilele aflate în domeniul public al statului și în administrarea Institutului Național de Transfuzie Sanguină ”Prof. Dr. C.T. Nicolau” prin centrele de transfuzii sanguine, instituții subordonate Ministerului Sănătății, sunt reevaluate potrivit dispozițiilor Ordonanței Guvernului nr. 81/2003 *privind reevaluarea și amortizarea activelor fixe aflate în patrimoniul instituțiilor publice* aprobată prin Legea nr. 493/2003, cu modificările și completările ulterioare, și ale Ordinul Ministrului Finanțelor Publice nr. 3471/2008 *pentru aprobarea Normelor metodologice privind reevaluarea și amortizarea activelor fixe aflate în patrimoniul instituțiilor publice*, fapt care a condus la stabilirea valorii juste a imobilului. |
|  **Prin prezentul proiect se propune:**- **actualizarea valorii de inventar a imobilului clădire aflat în domeniul public al statului şi în adminstrarea Institutului Național de Transfuzie Sanguină ”Prof. Dr. C.T. Nicolau” prin Centrul de transfuzie sanguină Brăila, din subordinea Ministerului Sănătății.****Centrul de Transfuzie Sanguină Brăila / CUI 4205661 –** instituție publică cu rang de ordonator terțiar de credite, cu sediul în str. R.S. Campiniu nr. 25, municipiul Brăila, județul Brăila, deține în administrare o clădire în suprafață construită de 834 mp și suprafață desfășurată de 2042 mp, înregistrată în inventarul centralizat al bunurilor din domeniul public al statului cu nr. MF 39198 și înscrisă în CF nr. 93974.Ca urmare a evaluării imobilelor se impune actualizarea valorii de inventar în conformitate cu documentele emise, conform anexei nr. 1 la prezenta hotărâre. Valoarea construcției a fost stabilită prin Raportul de evaluare nr. 903/27.10.2023, întocmit de către persoana autorizată Dinu Valerica, în valoare de 3.131.663 lei.Prin adresa nr. 466/10.04.2025 unitatea sanitară declară că imobilele, înscrise în CF nr. 93974, nu este supuse unor cereri de revendicare, nu se află în litigii pe rolul instanțelor judecătorești, nu sunt grevate de sarcini, nu sunt închiriate sau concesionate. Valorile înscrise în Raportul de evaluare nr. 903/27.10.2023 nu au suferit modificări până la data prezentă conform adresei nr. 467/10.04.2025 transmise de către CTS Brăila.- **înscrierea cu număr nou a imobilului teren, în suprafață de 1.553 mp, în domeniul public al statului şi darea acestuia în adminstrarea Institutului Național de Transfuzie Sanguină ”Prof. Dr. C.T. Nicolau” prin Centrul de transfuzie sanguină Brăila, instituții subordonate Ministerului Sănătății**Prin Sentința civila nr. 18/05.02.2025 pronunțată de Tribunalul Brăila, Secția a II-a Civilă de Contencios Administrativ și Fiscal, definitivă prin neapelare, s-a constatat dreptul de proprietate al Statului Român asupra terenului intravilan, categoria curți construcții, în suprafață de 1553 mp, înscris provizoriu în CF nr. 93974, situat în Brăila, str. R.S. Campiniu nr. 25. În considerarea faptului că terenurile și clădirile în care își desfășoară activitatea instituțiile publice din subordinea Ministerului Sănătății sunt bunuri care aparțin domeniului public al statului se impune înscrierea imobilului teren aferent construcției cu nr. MF 39198 în inventarul centralizat al bunurilor din domeniul public al statului, potrivit pct. 30 din anexa nr. 2 la Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare, și darea acestuia în administrarea Institutului Național de Transfuzie Sanguină ”Prof. Dr. C.T. Nicolau” prin Centrul de transfuzie sanguină Brăila, conform anexei nr. 2 la prezenta hotărâre.Din extrasul CF nr. 93974/Brăila reies următoarele elemente de descriere tehnică: nr. cadastral 93974, categorie de folosință construcții administrative și social culturale, respectiv curți construcții, intravilan și suprafața de 1553 mp.Înscrierea în inventarul centralizat al bunurilor din domeniul public al statului a imobilului situat în Municipiul Brăila, str. R.S. Campiniu nr. 25, Jud. Brăila, în suprafață de 1553 mp, conform Sentinței Civile nr. 18/2025 se realizează în scopul punerii în aplicare a deciziei instanței și armonizarea regimului juridic al imobilului. Valoarea imobilului teren a fost stabilită prin Raportul de evaluare nr. 903/27.10.2023, întocmit de către persoana autorizată Dinu Valerica, în sumă de 1.075.367 lei.Întrucât pe terenul în suprafață de 1.553 mp este amplasată clădirea aflată în administrarea Institutului Național de Transfuzie Sanguină ”Prof. Dr. C.T. Nicolau” prin Centrul de transfuzie sanguină Brăila, se impune comasarea acestuia la poziția cu nr. MF 39198. Datele de identificare ale imobilului din domeniul public al statului rezultat în urma comasării sunt prevăzute în anexa nr. 3 la prezenta hotărâre.Prin adresa nr. 466/10.04.2025 unitatea sanitară declară că imobilele înscrise în CF nr. 93974 nu sunt supuse unor cereri de revendicare, nu se află în litigii pe rolul instanțelor judecătorești, nu sunt grevate de sarcini, nu sunt închiriate sau concesionate, iar valorile stabilite prin rapoartul de evaluare nr. 903/27.10.2023 nu au suferit modificări potrivit adresei nr. 467/10.04.2025.Necesitatea și oportunitatea promovării proiectului de act normativ aparțin Institutului Național de Transfuzie Sanguină ”Prof. Dr. C.T. Nicolau”, Centrului de transfuzie sanguină Brăila și Ministerului Sănătății – în calitate de inițiator al proiectului, iar realitatea și corectitudinea datelor cuprinse în prezentul proiect aparțin Institutului Național de Transfuzie Sanguină ”Prof. Dr. C.T. Nicolau”- Centrului de transfuzie sanguină Brăila. |
|  Ministerul Sănătății şi Ministerul Finanțelor vor actualiza în mod corespunzător datele şi vor opera modificările în anexa nr. 15 la Hotărârea Guvernului nr. 1705/2006 *pentru aprobarea inventarului centralizat al bunurilor din domeniul public al statului*, cu modificările şi completările ulterioare. |

Faţă de cele prezentate, a fost elaborat prezentul proiect de Hotărâre de Guvern **privind actualizarea valorii de inventar a unui imobil aflat în domeniul public al statului și administrarea Institutului Național de Transfuzie Sanguină ”Prof. Dr. C.T. Nicolau” prin Centrul de Transfuzie Sanguină Brăila, instituții subordonate Ministerului Sănătății, înscrierea unui imobil în inventarul centralizat al bunurilor din domeniul public al statului și darea acestuia în administrarea Institutului Național de Transfuzie Sanguină ”Prof. Dr. C.T. Nicolau” prin Centrul de Transfuzie Sanguină Brăila şi comasarea la numărul MF 39198 a numărului MF atribuit imobilului care se înscrie în inventarul centralizat al bunurilor din domeniul public al statului,** pe care îl supunem Guvernului spre adoptare.

**Ministrul Sănătății,**

**Prof. univ. dr. ALEXANDRU RAFILA**

***Avizăm favorabil:***

**Viceprim – ministru**

**MARIAN NEACȘU**

**Viceprim – ministru,**

**Ministrul Finanțelor Ministrul Justiției**

 **TÁNCZOS BARNA RADU MARINESCU**